
  20  במאי 2009

לחברי האגודה ולמתנדבי טייסת 10 שלום.

גם השבוע הטיסו חברים מהטייסת בהתנדבות בוגרים של בית ספר תיכון מקצועי "עמל שרונים" שהשתתפו בקורס העשרה שיוסי ברקאי חבר הטייסת העביר להם בנושאי תעופה.

נקודת השיא של התכנית היא ההטסה של הנערים שמופיעה כפעולת הסיום של הלימודים לכל מי שהתמיד להשתתף בתכנית ההעשרה.

לאור זאת הוטסו לפני יומיים ביום שני האחרון ב 18 במאי 2009, שלושה עשר נערים ונערות על ידי מתנדבי הטייסת בטיסות חוויה שיצאו מהרצליה.

למותר לציין את ההתרגשות וההנאה העצומה שהביעו הנערות והנערים שרובם זו הפעם הראשונה שראו מטוס מקרוב ופעם ראשונה שטסו. חוויה שרבים אחרים לא יזכו לה.

תודתי נתונה לחברינו: יוסי ברקאי שהדריך את הנוער והטיס, לדוד עמירם שסייע בתיאום ואירגון, למשה אקלר שכמנהגו זה מכבר רץ, ארגן ודחף והטיס, ולמיכה גוטשדטט, יאיר גיל ועמנואל בן נון שהתנדבו והטיסו.

בשמי ובשם כולנו תודה 

יהודה ביין- מנהל הטייסת

